Diyalektong Saga

An  sarong diyalekto kan tataramon na Hapon na mahiwas na pigtataram sa Prepekturang Saga asin nagkapirang iba pang lugar, arog kan Isahaya. Naimpluwensiyahan ini kan Diyalektong Kyushu asin Diyalektong Hichiku. An Saga-ben orog pang nababanga sa mga aksentong nakasentro sa mga indibidwal na banwaan.

An diyalektong Saga, arog kan kadaklan na diyalekto kan rural na Kyushu, pwedeng haros dai masabutan kan mga tawong tuod sa panusugan na Hapon. An sarong popular na osipon sa syudad nagsasabi na duwang parataram nin Saga-ben an nagtiripon sa Tokyo asin an mga nagmamasid napasala sa saindang diyalekto para sa Intsik.

## Mga Katangian
Dakul sa mga diyalektikal na propyedad ni Saga an mga baryant, sa mga partikulo o mga konhugasyon, kan pamantayan na Hapon.
*An mga taga parating inuutro nin duwang beses.
*An partikulo sa katapusan kan pangulayan na "よ" (yo) nagigin "ばい" (bai) o "たい" (tai).
*An kontrastibong konhunsyon "ばってん" (batten) (medyo katumbas kan Bikol Sentral na "Arog pa man kaito" o sa Ingles na "however") minasalida sa panusugan na katumbas na Hapon.
*An operatibong partikulo na "を" (o) sinalidahan nin "ば".
**Ex.:手紙ば書いた=nagsurat nin [sarong] surat.
*An partikulo na "が" (ga), kun pigtutukoy an ibang tawo, sinasalidahan nin "の" (no).
**Ex.:黒君の書いた=Si Kuro-kun an nagsurat [kaini].

*An tradisyonal na pormang masu na keigo sinalidahan kan suffix na "～しんさつ" (shinsatsu), "～しんさる" (shinsaru), "～しよんさつ"(shonsatsu), o "～しよんさる" (shonsaru).
**Ex.:手紙をかきよんさった=Nagsurat nin [magalang] na [sarong] surat
*An mga partikulo nin direksyon na "に" (ni) asin "へ" (he) sinalidahan nin "さい" (sai).
**Ex.:学校さい行く=Magduman sa eskwelahan.
*An nagpapaliwanag (explanatory) na "の" sinalidahan nin "と" (to).
**Ex.:手紙を書いたと？= Nagsurat nin [sarong] surat [kahagadan nin paliwanag].
*An padagos na konhugasyon (continuative conjunction ) na "～てる" (teiru) nagigin "とっ".
**Ex.:書いとっ=May [sarong tawo] na nagsusurat.
*Sa pasibong konhugasyon nin sarong berbo, an "れ" (re) hinahale asin an "る" (ru) nagigin halawig na patanog, o dinodoble an sunod na katanog.
**Ex.:書かれる (pagsurat; pasibo na boses) nagigin sinalidahan nin 書かるう o 書かるっ.
*An adhetibong I, igwa kan saindang mga "い" (I) na sinalidahan nin mga "か" (ka)
**Ex.:  nagigin 寒か.
*An mga adhetibong Na minsan igwa nin idinudugang na か, na nagpapagirumdom kan karakteristiko sa itaas. Garo baga mas nangyayari ini sa habagatan.
**Ex.: じょうず (joozu) nagigin じょうずか (joozuka).
*An pagsayod kapareho kan Diyalektong Hakata sa minasunod: "sa, shi, su, se, so" magin "sha, shii, shu, she, sho". Dugang pa, an Saga-ben igwa man nin mga pambihirang pagsasayod na "za, zu, ze, da, ga," asin "na" na itinao bilang "ja, ju, je, ja, gya," asin "nya", sunod-sunod.
*An mga konhugasyon na "～ない" (nai) nagigin "ん" (n) an "ない" na adhetibo mismo nagigin "なか" (naka). Ini nagpapahiling kan negatibong arkaiko/usmak na konhugasyon sa panusugan na Hapon. Halimbawa, mantang an 食べん magigin usmak sa subangan na Hapon, sa Saga-ben ini an panusugan.
**Ex.:分からない nagigin 分からん 
*An bersyon kan Saga-ben sa 好きじゃない iyo an 好かん o 好きじゃなか
*An mga "い" kan mga I-adhetibo nagiging "さ" (sa) kun an parataram gustong magdagdag nin makusog na pagduon.
*An "く" (ku) kan padagos na porma kan mga adhetibo nagigin sarong nagbabagong "う" (u) na nagpapahalaba asin posibleng nagbabago kan patanog kan karakter na nasa inutan kaini.
**Ex.: nagigin "おもしろう" (omoshiroo);  nagigin 楽しゅう.

### An mga serye nin これ, それ, あれ, どれ (kore, sore, are, dore)
An demonstratibong serye kakaiba an pagsasayod sa diyalektong Saga.

*An normal na mga serye nin これ, それ, あれ, どれ sa Hapon (ini, iyan, , asin kun arin sunod-sunod) may mga tanog na れ kaini na sinalidahan nin い. An 俺 minasunod man sa arugan na ini, asin nagigin おい (oi).  Tunay nanggad, kadakol na tataramon an nagsusunod sa arogan na ini; pati an 誰 nagigin だい (dai)
*An mga taga na may relasyon どう (doo), こう (koo), asin そう (soo) nagigin どがん (dogan), そがん (sogan), asin こがん (kogan), sunod-sunod. An mas rustikong konhugasyon na set nin mga taga na ini iyo an どぎゃん (dogyan), そぎゃん (sogyan), asin こぎゃん (kogyan).

## Talataramon
An Saga-ben igwa nin kadakol na karakteristikong talataramon. An mga halimbawa kabali (kaiba an pamantayan na Hapon, kun aplikado) sa minasunod na taytayan:

## Mga reperensya sa kultura
*An Saga-ben makusog na pigtataram sa 2006 na pelikula, asin ngunyan serye sa telebisyon, "Gabai bā-chan" (lit. fantastic grandma). An titulo mismo yaon sa Saga-ben.
*An bida kan Zombie Land Saga Minamoto Sakura nagtataram sa Saga-ben, partikularmente an Karatsu na variant.
*Sa dub kan Hapon kan Yuri on Ice, kadaklan sa mga karakter na nakaistar sa Kyushu nagtataram nin Saga-ben.

## Hilingon man
*Mga diyalektong Hapon

## Mga reperensya